Dokument ta’ ħidma tal-persunal tal-Kummissjoni - Dokument li jakkumpanja l- Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni - It-tħejjija tal-passi li jmiss fil-ġestjoni tal-fruntieri fl-Unjoni Ewropea - Sommarju eżekuttiv tal-valutazzjoni ta' l-impatt {KUMM(2008) 69 finali} {SEG(2008) 153} /* SEK/2008/0154 finali */





[pic] | KUMMISSJONI TAL-KOMUNITAJIET EWROPEJ | Brussel 13.2.2008 SEG(2008) 154 DOKUMENT TA’ ĦIDMA TAL-PERSUNAL TAL-KUMMISSJONI Dokument li jakkumpanja l- KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EKONOMIKU U SOĊJALI U LILL-KUMITAT TAR-REĠJUNI It-tħejjija tal-passi li jmiss fil-ġestjoni tal-fruntieri fl-Unjoni Ewropea SOMMARJU EŻEKUTTIV TAL-VALUTAZZJONI TA' L-IMPATT {KUMM(2008) 69 finali}{SEG(2008) 153} DAħLA Il-Valutazzjoni ta' l-Impatt dwar il-ħolqien ta' sistema ta' dħul/ħruġ fil- u mill-fruntieri esterni ta' l-Unjoni Ewropea u l-faċilitazzjoni tal-qsim tal-fruntieri għal dawk li jivvjaġġaw bona fide hi bbażata fuq data miġbura minn intervisti kif ukoll minn studji ta' każi, proġetti pilota u reviżjonijiet letterarji. L-intervisti, li saru primarjament ma' esperti, kienu dwar sistemi diġà eżistenti fl-Istati Membri. Il-ġbir tad- data u parti kbira tal-konsultazzjonijiet ma' l-awtoritajiet rilevanti fl-Istati Membri saru bis-saħħa ta' żewġ studji esterni ordnati mill-Kummissjoni f'Diċembru 2006 u Ġunju 2007. L-abbozz ta' dawn l-istudji esterni u ta' dan ir-rapport saru bil-kontribut minn numru ta' kuntatti bejn id-Direttorat Ġenerali għall-Ġustizzja, il-Libertà u s-Sigurtà u l-kuntratturi. F'Novembru 2007 saret laqgħa ta' bejn is-servizzi mas-servizzi l-oħra, fosthom is-Servizz Legali (SJ), it-Tassazzjoni u l-Unjoni Doganali (TAXUD), is-Sajd u l-Affarijiet Marittimi (FISH), l-Intrapriża u l-Industrija (ENTR) u r-Relazzjonijiet Esterni (RELEX). Barra minn hekk, ta' min jinnota li d-DĠ TREN kien jagħmel parti mill-kumitat tat-tmexxija għall-istudju estern u kien involut fil-proċess sa mill-bidu nett. Il-Valutazzjoni ta' l-Impatt ġiet riveduta biex tieħu in konsiderazzjoni l-opinjoni maħruġa mill-Bord tal-Valutazzjoni ta' l-Impatt fl-4 u fl-14 ta' Diċembru 2007. IL-QAGħDA ATTWALI U XI PROBLEMI Il-fluss ta' passiġġieri fil-fruntieri esterni ta' l-Unjoni Ewropea qiegħed jikber u se jkompli jikber fil-futur. Il-biċċa l-kbira tal-passiġġieri jissejħu passiġġieri bona fide u jitħallew jidħlu b'konformità mar-Regolamenti u r-regoli eżistenti; imma hemm ukoll krimini serji marbuta mal-movimenti ta' persuni li jaqsmu l-fruntieri: frodi ta' dokumenti ta' l-ivvjaġġar u ta' l-identità, kuntrabandu u traffikar tal-persuni u terroriżmu. L-immigrazzjoni illegali għal ġewwa l-UE tippreżenta sfida lil kull Stat Membru. Għaldaqstant hemm żewġ objettivi, li jistgħu jidhru li jmorru kontra xulxin, li jenħtieġ li jintlaħqu: minn naħa waħda għandu jiġi assigurat li l-passiġġieri bona fide jingħatalhom aċċess faċilitat meta jaqsmu l-fruntieri u, min-naħa l-oħra, għandha tiġi garantita s-sigurtà interna fi ħdan iż-żona Schengen. Kull sena, fil-postijiet li minnhom isir il-qsim bejn il-fruntieri, ikun hemm madwar 300 miljun[1] qasma bejn il-fruntieri esterni ta' l-UE27 Huwa stmat li 160 miljun ta' dawn il-qasmiet bejn il-fruntieri huma magħmula minn ċittadini ta' l-UE, 60 miljun minn ċittadini ta' pajjiżi terzi li ma jenħtiġux viża u 80 miljun minn TCN li jeħtieġu viża. Huwa stmat li fl-2006 kien hemm mat-8 miljun immigrant illegali fi ħdan l-UE. X'aktarx huwa l-każ li aktar minn nofs l-immigranti illegali daħlu ġewwa l-UE b'mod legali imma imbagħad isiru illegali minħabba li jaqbżu t-tul ta' perjodu intitolati għalih. Il-passaport ta' kull TCN għandu jkun ittimbrat manwalment meta hi/hu tidħol/jidħol u toħroġ/joħroġ miż-żona Schengen. Iż-żmien li resident ta' pajjiż terz ikun qatta' fiż-żona ta' l-Istati Membri jkun ikklakulat abbażi ta' dawn it-timbri li, iżda, sikwit ikun diffiċli li wieħed jinterpretahom; jistgħu ma jkunux jistgħu jinqraw jew ikunu oġġett ta' falsifikazzjoni. Kalkolu preċiż taż-żmien li wieħed ikun għadda fiż-żona Schengen abbażi tat-timbri fuq id-dokumenti ta' l-ivvjaġġar jirrikjedi wisq ħin u huwa wkoll diffiċli. Barra minn hekk, ma jkunx hemm rekord taż-żmien li jkunu għaddew TCN fiż-żona Schengen. Minħabba dawn ir-raġunijiet, fil-preżent ma jeżistux mezzi li wieħed jista' jimmaniġġa faċilment, u li huma affidabbli, dwar kif jista' jiġi determinat jekk TCN ikunx qabeż it-tul tal-perjodu intitolat għalih; ebda rekord konsistenti ta' dħul u ħruġ tal-vjaġġaturi lejn u miż-żona Schengen, u li jkun ta' għajnuna sabiex isir titjib fl-immaniġġar tal-fruntieri, fis-sigurtà u fl-ippjanar; u ebda possibilità li tinġabar informazzjoni fuq dawk li jaqbżu t-tul tal-perjodu intitolati għalih. F'dan il-kuntest, il-problemi prinċipali identifikati fis-sitwazzjoni preżenti huma: 1. l-immigrazzjoni illegali, 2. it-terroriżmu u krimini serji, 3. data assenti, 4. il-pressjoni dejjem akbar tal-flussi ta' passiġġieri u 5. l-isfidi tal-migrazzjoni ekonomika. L-OBJETTIVI TAL-POLITIKA L-objettivi ġenerali tas-sistema ta' dħul/ħruġ huma, skond il-prijorità: - Li tnaqqas l-immigrazzjoni illegali (speċjalment dawk li jaqbżu t-tul tal-perjodu intitolati għalih); - Li tikkontribwixxi fil-ġlieda kontra t-terroriżmu u l-krimini serji; - Li ttejjeb l-immaniġġar effettiv tal-migrazzjoni ekonomika (per eżempju, il-ħaddiema staġġjonali). L-objettivi ġenerali tal-Programm tal-Vjaġġatur Reġistrat huma, skond il-prijorità: - Li jiffaċilita l-qsim tal-fruntieri esterni ta' l-UE għall-vjaġġaturi bona fide filwaqt li jiżgura l-koerenza globali tal-politika tal-fruntieri ta' l-UE; - Li jtejjeb l-immaniġġar effettiv tal-migrazzjoni ekonomika (per eżempju, il-ħaddiema staġġjonali). Għal kull objettiv imsemmi hawn fuq ġew elaborati objettivi ta' politika speċifiċi u operattivi L-GħAżLIET TA' POLITIKA Ġew identifikati ħames għażliet differenti: Għażla 1: Status Quo Għażla ta' politika ta' status quo jeħtieġ tirrifletti numru mdaqqas ta' żviluppi importanti li qed iseħħu, bħalma hu l-użu ta' dokument elettroniku ta' l-ivvjaġġar. Hu mistenni wkoll li sseħħ l-implimentazzjoni sħiħa tal-VIS kif ukoll li jsir titjib sostanzjali fl-infrastruttura għall-immaniġġar ta' flussi ta' qsim tal-fruntieri. Għażla 2: Is-sistema ta' dħul/ħruġ Din l-għażla tkun tinvolvi r-reġistrazzjoni tal-ħin u tal-post tad-dħul u tal-ħruġ tat-TCN li qed jaqsmu l-fruntiera esterna ta' l-UE. Tiġi ġġenerata informazzjoni aqwa dwar il-flussi ta' qsim il-fruntieri minn TCN. Din l-informazzjoni tkun tista' tintuża sabiex wieħed jikseb għarfien dwar, u jirrevedi, is-sitwazzjoni ta' dawk li jaqbżu t-tul tal-perjodu intitolati għalih. Id- data tkun utli wkoll fl-ippjanar dwar l-użu tar-riżorsi tal-kontroll tal-fruntieri u ta' l-immaniġġar tal-migrazzjoni. Din l-għażla tikkonsisti f'żewġ alternattivi ta' subpolitika; sistema ta' dħul/ħruġ għal TCN li jenħtieġu visas (2a) u sistema ta' dħul/ħruġ għal TCN li ma jenħtiġux visas (2b). Għażla 3: Miżuri li jiffaċilitaw il-flussi tal-qsim tal-fruntieri Din l-għażla ta' politika tista' tieħu diversi forom, u tista' tapplika għal kategoriji differenti ta' vjaġġaturi. Ġew magħżula tliet alternattivi ta' subpolitika sabiex il-proċess tal-Valutazzjoni ta' l-Impatt ikun jista' jiddetermina l-implikazzjonijiet tad-differenzi ewlenin li jkunu japplikaw. L-alternattiva ta' subpolitika tal-Programm tal-Vjaġġatur Reġistrat għal TCN (3a) tkun, in parti, tweġiba għal-limitazzjonijiet u l-implikazzjonijiet addizzjonali ta' vjaġġar li jinvolvi qsim tal-fruntieri li tista' timponi s-sistema ta' dħul/ħruġ. TCN mogħtija l-Istatus ta' Vjaġġatur Reġistrat jistgħu jibbenefikaw minn kontrolli awtomatizzati u magħmula malajr. L-assessjar taż-żewġ alternattivi ta' subpolitika li jinvolvu ċ-ċittadini ta' l-UE joħroġ id-differenzi fl-approċċ bejn l-istabbiliment ta' sistema waħda li tkopri l-UE (3b) u l-istabbiliment ta' standards minimi għall-iżvilupp ta' numru ta' sistemi (3c) mfassla skond il-ħtiġijiet tal-qsim tal-frunieri partikulari u tal-gruppi ta' vjaġġaturi ta' l-UE (eż. kemm l-Iskemi ta' Vjaġġatur Reġistrat u kemm il-Kontroll Awtomatizzat fuq il-Fruntiera). Żewġ għażliet oħra ta' politika li jintroduċu obbligi varji fuq il-migranti sabiex jiġi kkonfermat ir-ritorn ta' dawn lura fil-pajjiż ta' l-oriġini tagħhom, u possibilment kumbinati ma' sistema ta' garanzija kienu kkunsidrati imma ġew eliminati. Dawn l-għażliet kienu wisq mifruxa u kumplessi - kemm fis-sens politiku kif ukoll fejn tidħol implimentazzjoni prattika – biex jiġu rrealizzati fit-terminu-medju. Fil-futur, dawn l-għażliet kapaċi jerġgħu jiġu kkunsidrati f'kuntest akbar bħala parti minn konsiderazzjonijiet ta' politika usa’ għall-immaniġġar ta' migrazzjoni ekonomika u żvilupp internazzjonali. Barra minn hekk, ġew ikkunsidrati bosta għażliet tekniċi għas-sistema ta' dħul/ħruġ għal TCN imma l-assessjar iffoka fuq sistema li tagħmel użu mill-iżviluppi li qed iseħħu fl-istatus quo u b'mod partikulari l-VIS. PARAGUN TA' L-GħAżLIET TA’ POLITIKA L-għażliet ta' politika kienu assessjati b'kuntrast ma' objettivi ġenerali, speċifiċi u operazzjonali kif ukoll b'kuntrast ma' kriterji rilevanti oħra bħalma huma s-sudizza fid-dawl ta' bidliet sostantivi u fil-politika, u l-impatti fuq id-drittijiet fundamentali, partikolarment il-privatezza u l-protezzjoni tad- data . It-tabelli 1 u 2 t'hawn taħt juru l-assessjar ta' l-istatus quo u l-assessjar komparattiv ta' għażliet ta' politika u ta' subpolitika oħrajn b'kuntrast ma' objettivi ġenerali tas-sistema ta' dħul/ħruġ u tal-Programm tal-Vjaġġatur Reġistrat. Tabella 1 – L-Assessjar ta' l-istatus quo L-Għażla ta' Politika (Impatti antiċipati, ratati minn – (kontribuzzjoni negattiva lill-objettiv) sa √√√√√ (realizzazzjoni kompleta ta' l-objettiv) | L-objettiv li għandu jintlaħaq/il-problema indirizzata | L-Għażla ta' Politika 1 (l-istatus quo) | L-objettiv tal-politika: Li tnaqqas l-immigrazzjoni illegali (speċjalment dawk li jaqbżu t-tul tal-perjodu intitolati għalih); | √√ | L-objettiv tal-politika: Li tiffaċilita l-qsim tal-fruntieri esterni ta' l-UE għall-vjaġġaturi bona fide filwaqt li tiżgura l-koerenza globali tal-politika dwar il-fruntieri ta' l-UE; | - | L-objettiv tal-politika: Li tikkontribwixxi fil-ġlieda kontra t-terroriżmu u l-krimini serji; | √ | L-objettiv tal-politika: Li ttejjeb l-immaniġġar effettiv tal-migrazzjoni ekonomika (per eżempju, il-ħaddiema staġġjonali). | √ | L-ispejjeż relattivi | MA | Nota: L-istatus quo ġie assessjat b'kuntrast mas-sitwazzjoni preżenti. Tabella 2 – Assessjar komparattiv ta' għażliet ta' politika u ta' subpolitika oħrajn (2a – 3c) Assessjar komparattiv ta' għażliet ta' politika u ta' subpolitika | L-Għażla ta' Politika (Impatti antiċipati, ratati minn – (kontribuzzjoni negattiva lill-objettiv) sa √√√√√ (realizzazzjoni kompleta ta' l-objettiv) | L-objettiv li għandu jintlaħaq/il-problema indirizzata | L-għażla ta' politika 2a | L-għażla ta' politika 2b | L-għażla ta' politika 3a | L-għażla ta' politika 3b | L-għażla ta' politika 3c | L-objettiv tal-politika: Li tnaqqas l-immigrazzjoni illegali (speċjalment dawk li jaqbżu t-tul tal-perjodu intitolati għalih); | √√ | √√√ | √ | √ | √ | L-objettiv tal-politika: Li tiffaċilita l-qsim tal-fruntieri esterni ta' l-UE għall-vjaġġaturi bona fide filwaqt li tiżgura l-koerenza globali tal-politika dwar il-fruntieri ta' l-UE; | √ | -/0 | √√√ | √√ | √ | L-objettiv tal-politika: Li tikkontribwixxi fil-ġlieda kontra t-terroriżmu u l-krimini serji; | 0/√ | √ | - | - | - | L-objettiv tal-politika: Li ttejjeb l-immaniġġar effettiv tal-migrazzjoni ekonomika (per eżempju, il-ħaddiema staġġjonali). | √√ | √ | √ | 0/√ | 0/√ | L-ispejjeż relattivi[2] | Baxx | Medju | Baxx-Medju | Medju | Baxx | L-għażla ppreferuta | √ | √ | √ | √ | Nota: Is-sitwazzjoni ta' linja bażi li b'kuntrast magħha ssir ir-ratazzjoni tassumi l-implimentazzjoni b'suċċess ta' l-istatus quo (tabella 1). Għażliet ta' politika oħrajn (2a-3c) ġew assessjati b'kuntrast ma' din l-għażla. Bħala eżempju, l-għażla ta' politika 2a hija effettiva b'żewġ marki (√√=impatt medju) aktar biex "tnaqqas l-immigrazzjoni illegali (speċjalment dawk li jaqbżu t-tul ta' perjodu intitolati għalih)" mil-linja bażi. Nota: L-għażla ta' politika 2a=Dħul/ħruġ għal TCN li jenħtieġu visas; 2b=Dħul/ħruġ għal TCN li ma jenħtiġux visas ; 3a=Il-Programm tal-Vjaġġatur Reġistrat disponibbli għal TCN; 3b=Il-Programm tal-Vjaġġatur Reġistrat Armonizzat disponibbli għal ċittadini ta' l-UE; 3c=Jiġu stabbiliti standards minimi għal skemi ta' Vjaġġatur Reġistrat u għal sistema ta' Kontroll Awtomatizzat fuq il-Fruntiera għal ċittadini ta' l-UE. L-għażla ppreferuta Abbażi ta' l-assessjar, ġew magħżula dawk l-għażliet ta' politika li jistgħu jilħqu l-objettivi u li, realistikament, ikunu mistennija li jiġu implimentati fit-terminu qasir-medju, b'konformità mad-drittijiet fundamentali u l-protezzjoni tad- data . L-għażla ppreferuta hija, għaldaqstant, kumbinazzjoni ta' sistema ta' dħul/ħruġ għal ċittadini ta' pajjiżi terzi (l-għażla ta' subpolitika 2a u 2b), tal-Programm tal-Vjaġġatur Reġistrat għal ċittadini ta' pajjiżi terzi (l-għażla ta' subpolitika 3a) u ta' standards minimi ghall-Iskemi ta' Vjaġġatur Reġistrat u s-Sistema ta' Kontroll Awtomatizzat fuq il-Fruntiera għaċ-ċittadini ta' l-UE (l-għażla ta' subpolitika 3c). L-għażla ppreferuta tiġġenera benefiċċji u tikkontribwixxi għar-realizzazzjoni ta' l-objettivi, avolja l-potenzjal marbut mat-tnaqqis tat-terroriżmu u tal-krimini serji mhuwiex sinjifikanti. Madankollu, l-għażla ppreferuta tiddependi ħafna fuq is-suċċess ta’ l-implimentazzjoni ta’ l-istatus quo. Mill-perspettiva teknika li tikkonċerna s-sistema ta' dħul/ħruġ, il-VIS u s-SIS II ifittxu li jilħqu objettivi differenti. Għaldaqstant, f'dan il-kuntest ma jistax ikun hemm applikazzjoni effettiva ta' sinerġiji komprensivi, għalkemm wieħed jista' jiltaqa' ma' sinerġiji tekniċi. Is-sistema tal-VIS tista' tintuża għall-iskopijiet tas-sistema ta' dħul/ħruġ biex tiġi rreġistrata d- data dwar id-dħul u l-ħruġ ta' TCN li jenħtieġu visa, kif ukoll biex jiġu vverifikati l-identifikaturi bijometriċi. Rigward TCN li ma tinħtiġilhomx visa, ikun hemm bżonn ta' sistemi ta' lanqas separati parzjalment iżda li jkunu jistgħu jkomplu jinbnew fuq l-istess pjattaforma teknika bħal dik tal-VIS u li jużaw l-istess Sistema ta' Tqabbil Bijometriku (BMS). Dan jagħmilha possibbli li jiġu sfruttati sinerġiji flimkien ma' sistemi bijometriċi eżistenti, l-ispejjeż jibqgħu baxxi u tiġi żgurata l-interoperabilità. Fejn jidħol il-Programm tal-Vjaġġatur Reġistrat ikun hemm bżonn ta' lok separat fejn tinħażen id- data . Hemm il-possibiltà li tinħoloq database waħda u ċentrali tas-sistema ta’ dħul/ħruġ u tal-Programm ta’ Vjaġġatur Reġistrat. Dan ifisser li, f’kull każ, se jkun hemm bżonn biss ta’ database ġdida waħda. Il-Kummissjoni għandha tippreżenta Dokument ta’ Ħidma mill-Persunal tal-Kummissjoni separat dwar l-għażliet tekniċi għas-sistema ta’ dħul/ħruġ u tal-Programm ta’ Vjaġġatur Reġistrat fil-bidu ta’ l-2008. Bi qbil ma’ l-abbozz tar-rapport finali dwar l-istudju tal-fattibilità teknika tas-sistema ta’ dħul/ħruġ, il-kalkolu ta’ l-ispejjeż tas-sistema ċentrali ta’ dħul/ħruġ u tal-Programm ta’ Vjaġġatur Reġistrat se jkun ta’ bejn wieħed u ieħor 20 miljun ewro, mifrux fuq 2-3 snin, u l-ispejjeż annwali tal-manutenzjoni u ta’ l-operat madwar 6 miljun ewro. L-ispejjeż madwar l-Istati Membri kollha għandhom ikunu ta’ madwar 35 miljun ewro, iżda jistgħu jvarjaw sew skond in-numru ta' xatbiet mekkanizzati li għandhom jiġu implimentati. Unità waħda ta’ xatba mekkanizzata tiswa madwar 35,000 ewro. Il-Fond tal-Fruntieri Esterni jkun jista’ jappoġġja lill-Istati Membri fir-rigward tax-xiri ta’ tagħmir neċessarju. Għal pajjiżi terzi, mhux se jkun hemm spejjeż. IL-MONITORAġġ U L-EVALWAZZJONI. L-assessjar ta' l-impatt jindika indikaturi potenzjali biex jimmonitorjaw il-punt sa fejn ikunu ntlaħqu l-objettivi ta' politika speċifika u operazzjonali. Is-sorsi prinċipali ta' informazzjoni huma d- databases tas-sistema tad-dħul/ħruġ u l-Programmi tal-Vjaġġatur Reġistrat. [1] Kalkolu ispirat mid-database tal-Eurostat dwar it-turiżmu. In-numru hu bbażat fuq l-estimi ta' kemm ikunu saru soġġorni li jinkludu l-lejl ġewwa hotels, stabbilimenti ta' akkomodazzjoni kollettiva jew f'akkomodazzjoni turistika privata. Persuni li jkunu qagħdu ma' ħbieb jew ma' qraba ma ġewx magħduda. In-numru ta' soġġorni li jinkludu l-lejl huma rreġistrati mill-pajjiż li jgħix fih min qed jivvjaġġa. [2] L-ispejjeż ta' implimentazzjoni teknika għandhom jiġu ppreżentati f'dokument separat ta' ħidma ta' l-istaff tal-Kummissjoni dwar l-għażliet tekniċi fil-bidu ta' l-2008.